Немачка кампања започиње у Пољској 1939. године током операције "План Бели". Наставља се исто као и савезничка, у Француској 1940. године а играч командује нападом трупама које су прошле кроз шуме Ардена. Одмах потом, у следећем поглављу, играч одлази у Африку, да би помогао италијанске трупе у борби против Савезника (ова мисија се слаже са доласком Немачког афричког корпуса под командом Ервина Ромела). Следеће бојиште је Совјетски Савез. Овде се играч сусреће са првим јаким и опасним противником, совјетским тенком Т-34 и врши напад код Даугавпилса. Следећа три поглавља играч остаје на Источном фронту и бори се у операцијама Тајфун, немачком продору код Харкова 1942. године, непосредно пред Стаљинградску битку и опет код Харкова 1943. након битке код Курска. Последње поглавље је слично као и у савезничкој кампањи, битка у Арденима. Последња мисија је вома тешка и представља прави изазов, са задатком одбијања савезничког напада и прелазак у контра-офанзиву.